GiliGold/VAD_KnessetCorpus huggingface dataset:
שגית אפיק: אתם צריכים גם לקחת בחשבון, שייתכן שברגע שתחליטו להיטיב עם העיר אילת, בהיעדר קריטריון, ייתכן שאתם מסכנים את יתר הטבות המס שמוטלות על הפרק כרגע, לכן לא ברור שזה הזמן הנכון לעשות.
יעקב אדרי: ייתכן שבית המשפט גם יפסוק קריטריונים.
שגית אפיק: אתם לא רוצים שזה יקרה.
מאיר יצחק הלוי: אתם לא מבינים על מה אתם מדברים.
מאיר יצחק הלוי: תבואו לעיר, תראו מה קורה שם.
מאיר יצחק הלוי: יש גבול.
איל ינון: הכנסת ממילא נמצאת עכשיו בפגרה.
איל ינון: אפשר לנצל את הזמן הזה, שהגורמים המקצועיים בכנסת- - -
יוסף זינגר: הערה חשובה – אתם חוזרים ואומרים שהרציונל שלכם הוא אחר, ואתם אומרים שזה בא לשרת את אזור סחר חופשי, כלומר יש רציונל, של לקחת את אילת, ואם אני מבין, זו הטענה שלכם, זו ההנמקה.
יוסף זינגר: ככל שזו ההנמקה, צריך לשאול, למה זה בכלל קשור למישהו שגר באילת?
יוסף זינגר: אולי זה מישהו שגר בתל-אביב ועובד באילת?
מירי רגב: כתוב.
משה גפני: עו"ד זינגר, לא קיבלת עכשיו רשות דיבור.
מאיר יצחק הלוי: לא קראת את הצעת החוק.
זבולון אורלב: יש לי הצעה לסדר – שנצביע- - -
משה גפני: אני אומר לפני כן כך: יש אינטרס לאומי למדינת ישראל.
משה גפני: ראינו את זה בהרבה אירועים.
משה גפני: יש אינטרס לאומי על העיר אילת כקריטריון.
משה גפני: אנחנו יודעים שאילת יושבת על ים סוף, אנחנו יודעים את מה שקורה בעקבה, את מה שקורה בסיני.
משה גפני: יש למדינה ריבונית אינטרס לאומי ממדרגה ראשונה להביא אנשים, ואנשים בסדר גודל כזה, שיחזקו את העיר.
משה גפני: מה שקרה, מאז שביטלו את ההטבות ומאז שהממשלה לא עשתה את עבודתה, אני לפחות כנציג הממשלה הייתי בא לפה בראש מכופף.
משה גפני: מה שקרה זה שהגיעו לאילת אנשים מסתננים, העיר מאבדת את הצביון שלה, היא הולכת להיות מחוסלת.
משה גפני: אני לא חושב שיש שם חרדים – עוד מעט יכתבו שאני מתלהב מאילת כי יש שם חרדים.
משה גפני: אין שם.
משה גפני: העיר הזאת היא אינטרס לאומי.
משה גפני: מה שנתנו לה אזור סחר, נתנו לה כי זה אילת.
משה גפני: כל ההטבות שהם קיבלו, זה כי זה אילת, ולא כי יש ישובים מסביב.
משה גפני: רוצים שיבואו אנשים, אזרחי ישראל רוצים שיבואו לעיר הזאת.
משה גפני: יש לזה אינטרס ביטחוני, הייתי אומר אפילו ממדרגה ראשונה.
משה גפני: יש לזה אינטרס כלכלי גם ממדרגה ראשונה.
משה גפני: נתאר לעצמנו את מדינת ישראל נגמרת במצפה רצון, ואחרי זה יש כמה קיבוצים, ואנחנו מדברים על הנגב ועל מצרים, שהיא השכנה הדרומית שלנו, שאנחנו לא יודעים מה קורה שם, ועל ירדן ועל סעודיה ועל כל מה שנעשה מסביב.
משה גפני: יש לנו נקודת ישוב אסטרטגית ממדרגה ראשונה, ואנחנו דנים פה משפטית – כן, לא.
משה גפני: כל הדיון הזה היה מתאים לספר של חכמי חלם.
משה גפני: היועץ המשפטי מתנגד.
משה גפני: אגב, הוא יועץ משפטי מצוין, היועץ המשפטי לממשלה.
משה גפני: אני מקבל את מה שאמר היועץ המשפטי לכנסת.
משה גפני: אנחנו נצביע בעד החוק.
יעקב אדרי: ברביזיה.
משה גפני: בלי רביזיה.
משה גפני: היות שאין מליאה עכשיו, אני אבקש מהיועצת המשפטית של הוועדה לא להניח את זה.
משה גפני: לא אעשה רביזיה.
משה גפני: אני מבקש שהיועצים המשפטיים יישבו, ויגידו לנו מה שאמר היועץ המשפטי של הוועדה – הוא קיבל את ההודעה שהולכים להצביע, קיבל אתמול בלילה.
משה גפני: בלאו הכי אנחנו לא יכולים להעביר את זה במליאה; יעבור בעז"ה יום הכיפורים עלינו לטובה, יעבור חג הסוכות, אפילו שמחת תורה, אחרי זה עוד יהיה שבוע-שבוע וחצי עד המליאה.
משה גפני: אם תבואו ותטענו נימוקים כאלה, לדעתי, תשתכנעו.
משה גפני: אז אין בעיה, אין רביזיה ואין כלום – אביא את זה למליאה.
משה גפני: אם יתברר שיש נימוקים, שאני לא רוצה להצביע רק בגלל שאני מצביע בעד אילת, אם יתברר שהנימוקים שלכם הם כאלה שבסופו של דבר אילת לא תקבל את ההטבות האלה, אחזיר את זה לוועדה, אז אבקש רביזיה, או מישהו מחברי הוועדה, ונגיד: יש נימוקים שהם כבדי משקל, וצריך לדון בהם.
משה גפני: אני מבקש מהיועצת המשפטית של הוועדה להקריא.
משה גפני: לדעתי, את זה נצטרך להוסיף, את מה שהוא אמר.
יעקב אדרי: 150 אלף שקל לא מקובל עליי.
זבולון אורלב: 150 אלף שקל לשנה?
זבולון אורלב: השתגעתם?
אריאל יוצר: אנחנו מציעים שני דברים: אחד, אנחנו מבקשים להוריד את הזיכוי מ-10 אחוז ל-8 אחוז.
אריאל יוצר: שתיים, הייתי מבקש לשים תקרת הכנסה של 150 אלף שקל.
רוברט אילטוב: לחודש?
שגית אפיק: לשנה.
שגית אפיק: זה ההכנסה.
אריאל יוצר: בסוף ההטבה הזאת במהותה היא רגרסיבית – ככל שאתה מרוויח יותר, כך אתה נהנה מהטבה- - -
שי חרמש: רק 6,000 זה פטור ממס, אתה נותן 8 אחוז, זה 480 שקל, ובשביל זה אני לא נוסע על כביש הערבה.
אריאל יוצר: אנחנו נותנים למי שמשתכר מעל 10,000 שקל בחודש.
אריאל יוצר: מעבר לרגרסיביות, שהיא חשובה, יש להבין את הנושא הפיסקלי או המקרו כלכלי – לנושא הזה אין מקור במסגרת התקציב.
אריאל יוצר: לא נלקח בחשבון, כי ההטבה לא היתה קיימת.
מירי רגב: תוסיפו את הבלו על הדלק.
מאיר יצחק הלוי: השר אומר – אתי הוא דיבר- - -
משה גפני: אדוני ראש העיר.
זבולון אורלב: מחובתנו לשמוע, כנראה לא נקבל את דבריו.
אריאל יוצר: לכן לפי חישובים של רשות המסים, ההצעה הזאת כרגע, כמו שהיא מנוסחת, נאמדת בין 80 ל-120 מיליון שקל.
שי חרמש: גם אני למדתי כלכלה.
מאיר יצחק הלוי: אתם מטעים את האנשים.
משה גפני: שגית, תקריאי, בבקשה, על ה-220 אלף.
שגית אפיק: בעלות התקציבית בהצעת החוק בקריאה הראשונה דיברתם על 28 מיליון שקלים חדשים לשנה, ושם לא היתה תקרה.
שגית אפיק: "הצעת חוק אזור סחר חופשי אילת (פטורים והנחות ממסים) (תיקון מס' 6), התשע"ב–2011.
שגית אפיק: הוספת סעיף 11.
שגית אפיק: בחוק אזור סחר חופשי באילת (פטורים והנחות ממסים), התשמ"ה–1985‏, אחרי סעיף 10 יבוא: "זיכוי ממס הכנסה ליחיד.
שגית אפיק: 11. (א) מי שהיה במשך כל שנת המס תושב אילת זכאי באותה שנה לזיכוי ממס בשיעור 10% מהכנסתו החייבת לפי סעיפים 2(1) או 2(2) לפקודה, שנצמחה או הופקה באזור אילת או באזור חבל אילות, אך לא יותר מהמס שהוא חייב בו בשל הכנסתו האמורה, שיראוה לעניין זה כאילו היא בשלב הגבוה ביותר בסולם הכנסתו, ולא יהא זכאי להנחה לפי סעיף 11 לפקודה.
שגית אפיק: "(ב) מי שבמהלך שנת המס היה לתושב אילת או חדל להיות תושב אילת זכאי לזיכוי ממס כאמור בסעיף קטן (א) לתקופת תושבותו באילת, ובלבד שהיה תושב אילת 12 חודשים רצופים לפחות".
שגית אפיק: אם אתם רוצים להכניס לכאן תקרת הכנסה, שזה באמת דבר נכון- - -
שי חרמש: גם זה וגם זה.
שגית אפיק: הזיכוי יישאר בשיעור של 10 אחוזים מההכנסה, ולקבוע תקרה של 220 אלף שקלים לשנה, כאשר עד 220 אלף שקלים תהיה זכאות ל-10 אחוזים, גם אם אתה משתכר מעבר לשכר הזה, כי זה דומה לפקודת מס הכנסה.
שגית אפיק: היום יש שתי הטבות בפקודת מס הכנסה – האחת, 13 אחוזים ביחס להכנסה של 220 אלף שקלים, והשנייה, 25 אחוזים ביחס להכנסה של 150 אלף.
זבולון אורלב: פה זה 10 אחוזים, אז תעלי את זה.
משה גפני: לא שמעת אותה עד הסוף.
משה גפני: ב-13 אחוז זה 220 אלף, וב-25 אחוזים זה 150 אלף, כלומר כאשר אחוזי ההנחה הם גבוהים יותר, התקרה נמוכה יותר; כאשר האחוזים נמוכים יותר, התקרה גבוהה יותר, ואת אומרת: ניקח את זה כמו ה-13 אחוז, אף-על-פי שזה 10.
שגית אפיק: את ההכנסה הגבוהה יותר.
זבולון אורלב: אני אומר להעלות את זה לפחות ל-250, כי ללכת על העיקרון – ככל שהאחוז נמוך יותר, התקרה צריכה להיות גבוהה יותר, ובי"ת, אנחנו צריכים למשוך לשם אנשים טובים.
משה גפני: אנחנו מסכמים על 10 אחוז עד תקרה של 250.
זבולון אורלב: יש לי עוד הצעה – שבמסגרת הבדיקה שהם יעשו, האם במקום המילה "אילת", לכתוב "אזור סחר חופשי", כלומר במשפט הראשון, למשל, "מי שהיה במשך כל שנת המס תושב אזור סחר חופשי" כדי לקשור יותר את החוק הזה לחוק סחר חופשי.
שגית אפיק: אנחנו נמצאים בתוך החוק הזה, והחוק הזה חל רק על העיר אילת.
זבולון אורלב: לא לדקור את כולם עם השם "עיר מיוחדת", אלא לעשות את זה חוק של אזור.
משה גפני: הם יבדקו את זה.
משה גפני: חברי הוועדה, אנחנו מצביעים, ואם הוועדה תאשר את זה לקריאה שנייה ושלישית, אבקש מהלשכה המשפטית, מהיועץ המשפטי של הכנסת, מהיועצת המשפטית של הוועדה יחד עם הנציגים של היועץ המשפטי לממשלה – או אתו או עם המשנה או עם אנשיו או עם כל האנשים האחרים, לבדוק את העניין הזה.
משה גפני: לדעתי הלא משפטית, אין בעיה מבחינת הבג"ץ בעניין הזה; יש פה נימוקים רבי משקל, שלדעתי, אפשר לעשות זאת.
משה גפני: אני קורא לממשלה להביא את המפה, שבתוך זה יהיה גם אילת, ואז בכלל יורדת הבעיה.
משה גפני: אני לא מקבל את כל הטיעונים האלה, שנחכה עד שהממשלה תביא את המפה.
משה גפני: חיכינו, חיכינו.
אריאל יוצר: אנחנו רוצים לצרף הסתייגות.
משה גפני: עד מתי תגישו אותה?
אריאל יוצר: אני יכול להגיד על מה היא כרגע.
משה גפני: תגישו כמה שיותר מהר.
שגית אפיק: היא צריכה להיות חתומה על-ידי השר.
שגית אפיק: הוא צריך להגיד מהי.
אריאל יוצר: ההסתייגות היא לעניין התקרות ולעניין שיעור הזיכוי.
שגית אפיק: כלומר אתה רוצה 8 אחוזים ו-150 אלף שקלים.
אריאל יוצר: צריך להבין ש-250 אלף לא נמצא בשום מקום.
משה גפני: אתה מדבר בשם השר, כלומר הוא יביא את ההסתייגות.
רוברט אילטוב: אם הוא לא מביא את ההסתייגות, מה קורה?
משה גפני: אז אין הסתייגות.
משה גפני: אז אתה תביא בתוך יום-יומיים, בעזרת השם, תביא את ההסתייגות חתומה על-ידי השר.
אריאל יוצר: על הנושאים האלה.
משה גפני: אני מביא את זה להצבעה, כאילו השר חתם.
משה גפני: מי בעד לא הטבה של 10 אחוז אלא 8 אחוז - ירים את ידו.
משה גפני: הצבעה בעד – אין נגד – כולם נמנעים – אין לא התקבל.
משה גפני: מי בעד התקרה של 227 אלף – ירים את ידו.
משה גפני: תביאו את ההסתייגות חתומה ליועצת המשפטית של הוועדה.
משה גפני: מי בעד אישור הצעת חוק אזור סחר חופשי אילת (פטורים והנחות ממסים)(תיקון מס' 6), התשע"ב-2011, לקריאה שנייה ושלישית, כולל מה שאמרתי, שזה יהיה כפוף לבדיקה הזאת.
זבולון אורלב: כולל האפשרות שיורידו את המילה "אילת".
משה גפני: מי בעד החוק – ירים את ידו.
משה גפני: הצבעה בעד – פה אחד נגד – אין נמנעים – אין אושר.
משה גפני: פה אחד.
משה גפני: לא חשוב מה יהיה עם החוק הזה בסוף – בעזרת השם, הוא יעזור, שיהיה לכולם גמר חתימה טובה ושנה טובה.
משה גפני: על סדר היום הצעת חוק ההתייעלות הכלכלית, הצעת חוק ממשלתית, תיקוני חקיקה ליישום התכנית הכלכלית לשנים 2009 ו-2010 (תיקון מס' 7), התשע"א-2011.
משה גפני: הצעת החוק עוסקת במס.
משה גפני: אנחנו אישרנו את הקפאת ההפחתה בינואר 2012 של המס על בעלי הכנסות גבוהות.
משה גפני: הוספנו בוועדה – נדמה לי שזה לא היה בחוק הממשלתי – את מס החברות, את הקפאת ההפחתה במס החברות, דבר שלא היה בחוק הממשלתי.
שגית אפיק: בשנה.
משה גפני: אני מדבר על מה שמופיע בהצעת החוק.
שגית אפיק: כולל התיקונים שהיו בוועדה.
משה גפני: אני מזכיר את הנושא של מס החברות.
משה גפני: בינואר 2012 לא תהיה הפחתה במס החברות ובמקביל אנחנו הצבענו – אף על פי שזה לא היה בסמכותנו, וכך גם מופיע בפרוטוקול וכך גם אמרתי בישיבה – שבינואר 2012 אמור לעלות הבלו על הדלק ואנחנו הצבענו על כך שאנחנו דורשים ממשרד האוצר לא להעלות את הבלו על הדלק בינואר 2012.
משה גפני: לאחר שאישרנו את הצעת החוק הזאת, אני הייתי צריך להביא אותה למליאה.
משה גפני: הגיעו אלי בקשות מראש הממשלה ומשר האוצר שלא להעלות את זה במליאה מכיוון שעדיין לא יודעים מה תהיינה ההתפתחויות וגם אני עצמי קצת חזרתי בי מהעניין.
משה גפני: התחילה גם המחאה החברתית, התחילו לדבר על כך שאולי מתחילים לעשות שינויים ואמרתי שנעצור את זה, גם אם מבקשים ממני וגם אני חושב שראוי לא להעלות אלא נשאיר את זה בצורה הזאת.
משה גפני: אני אומר לכם מה אני מבקש מהוועדה.
משה גפני: אני מבקש לעשות רביזיה על ההחלטה, להצביע על רביזיה להחזיר את החוק לוועדה ולעשות את הדברים הבאים.
משה גפני: זה תואם במידה רבה את המלצות ועדת טרכטנברג, שאני חושב שהן נכונות במקרה הזה, לא כולן, אבל אני אומר לכם מה תואם ומה לא תואם.
משה גפני: אני מציע שבמקום שתהיה הקפאה של ההפחתה במס הישיר לבעלי הכנסות גבוהות, אני מציע ביטול של המתווה.
משה גפני: המשמעות של ביטול המתווה היא שמה שמופיע היום, זאת רק הקפאה של שנה אחת כי ביטול הוא ביטול לחלוטין של ההפחתה במס עד 2016.
משה גפני: אין יותר את המתווה הזה.
משה גפני: זה לגבי המס הישיר.
משה גפני: אני אומר מה ההצעה שלי ותכף אני אומר מה לפי טרכטנברג.
משה גפני: הדבר השני במס החברות, אני אומר במקום להקפיא לשנה אחת, לבטל את המתווה הזה ולהעלות באחוז אחד, ל-25 אחוזים.
משה גפני: אני לא מקבל את העניין להעלות את זה בעוד אחוז או לדון על זה ב-2013.
משה גפני: נגיע ל-2013 בעזרת השם ואז נדון בזה.
רוחמה אברהם-בלילא: מה המשמעות של זה?
משה גפני: המשמעות היא שבמקום שמס החברות יגיע ב-2016 ל-18 אחוזים, הוא יעמוד עכשיו על 25 אחוזים.
משה גפני: קבוע.
משה גפני: אין מתווה של הפחתה יורדת של המס.
שגית אפיק: מ-2012 ואילך.
משה גפני: ואילך.
משה גפני: זאת אומרת, נגמר המתווה עליו מדברים של הפחתת מס של המס הישיר והפחתת מס החברות.
משה גפני: מבטלים את המתווה הזה ומשאירים אותו כך ואת מס החברות מעלים באחוז אחד.
משה גפני: את זה הציע טרכטנברג.
אופיר אקוניס: באיזה גובה משכורות זה המס הישיר?
משה גפני: מעל 240 אלף לשנה.
שגית אפיק: זאת אומרת, אתה לא נוגע בשלושת המדרגות עד 240 אלף.
משה גפני: אני לא נוגע.
אופיר אקוניס: אפשר להתחיל הרבה לפני 240 אלף שקלים.
אופיר אקוניס: אדוני היושב ראש, הגשנו הצעת חוק משותפת על הרבה פחות מ-240 אלף.
אופיר אקוניס: על שמונים אלף.
אופיר אקוניס: אם זה שנתי, זה בסדר.
רוחמה אברהם-בלילא: אם תהיה מגמה להעלות את מס החברות לשלושים אחוזים?
משה גפני: אפשר להגיש הצעת חוק.
משה גפני: אני רוצה קודם כל איזשהו יישום של הנושא שלא קשור לשום דבר.
משה גפני: אני רוצה להחזיר את החוק הזה לוועדה.
משה גפני: בלאו הכי למליאה אני לא יכול להביא עכשיו אלא רק בתחילת המושב, אבל אני רואה חשיבות בעצם העובדה שבוועדה כל הזמן דיברו על שינוי מדיניות המס ולכן בואו נשנה את מדיניות המס.
משה גפני: אני לא מקבל את מה שאמרה זהבה גלאון.
משה גפני: אני חושב שזאת טעות כי זאת יכולה להיות פגיעה כי אנשים ילכו למדינות בהן המס הוא הרבה פחות, דבר ממנו אני פוחד.
משה גפני: בסדר, על זה יכול להיות ויכוח אבל אין ויכוח שצריך לכת למתווה הזה כי נכון לעכשיו זה לא המצב.
משה גפני: מה הוויכוח שלי עם ועדת טרכטנברג.
משה גפני: בוועדה – וזאת כנראה גם עמדת משרד האוצר – מקפיאים את ההפחתה או מבטלים את ההפחתה לא רק לבעלי הכנסות גבוהות אלא גם למעמד הביניים.
משה גפני: אנחנו בוועדה, כאשר אישרנו את ההקפאה, לא הסכמנו להקפאת ההפחתה למעמד הביניים ואמרנו שבהם לא נפגע.
משה גפני: אני גם עכשיו אומר, לבטל אבל במעמד הביניים לא לגעת.
משה גפני: זה ויכוח עם ועדת טרכטנברג.
משה גפני: אני פשוט שם את זה על השולחן כדי שנדע את הדברים.
משה גפני: אנחנו הולכים לזה כי אנחנו רוצים לבטל את הבלו על הדלק ועל הפחם, ואת זה אפשר לעשות בצו.
משה גפני: שאלתי את היועצת המשפטית של הוועדה ואני רוצה שהיא תתייחס.
משה גפני: אני לא כל כך סומך על מה יעשו ולכן אני רוצה להכניס את זה בחוק.
משה גפני: בחוק אנחנו מבטלים את הנושא של העלאת הבלו על הדלק, את הבלו על הפחם, ואם יחסר כסף, אנחנו יכולים למצוא בתהליכים אחרים.
משה גפני: תגידי האם אפשר להכניס את זה בחוק.
שגית אפיק: אלה שלושה צווים שהוועדה בין היתר אישרה אותם, לכל הפחות לעניין הבלו על סולר, ואלה שלושה צווים שבחוק אפשר לקבוע סעיף לפיו הם בטלים החל משנת 2012.
שגית אפיק: ההעלאה הנוספת שאמורה להיות, בטלה.
גאלב מג'אדלה: הם בטלים כצווים.
שגית אפיק: ברגע שמבוטלים הצווים, מבוטלת ההעלאה הנוספת שאמורה להיות בשנת 2012.
גאלב מג'אדלה: והיא לא תיכנס לתוקף.
שגית אפיק: היא לא תיכנס לתוקף.
אייל אפשטיין: את יכולה להסביר מה הפרוצדורה הנדרשת לתהליך הזה?
אייל אפשטיין: מירי: אי אפשר לעשות את זה ללא אישור של ועדת הכספים.
אייל אפשטיין: איך זה מתבצע?
אייל אפשטיין: הוועדה יכולה לתקן עכשיו תיקון בחוק?
שגית אפיק: היא עושה סעיף חדש בהצעת החוק שבפניה והיא קובעת בו ששלושת הצווים הללו בטלים.
משה גפני: מינואר 2012.
אייל אפשטיין: יש טענה של נושא חדש.
משה גפני: לפני שאנחנו נכנסים לדיון הזה, אני רוצה לדעת אם חברי הוועדה מאפשרים להחזיר את הדיון לוועדה לפני שאייל מדבר.
משה גפני: אני מביא להצבעה.
רוחמה אברהם-בלילא: הקואליציה כאן מתארגנת נגדך, אדוני היושב ראש.
רוחמה אברהם-בלילא: תצביע.
רוחמה אברהם-בלילא: אתה לא חייב לחכות להם.
משה גפני: אייל, תתייחס.
אייל אפשטיין: שאלתי את שגית שאלה.
שגית אפיק: הרביזיה היא קודמת לטענת נושא חדש משום שכל עוד אין הצבעה על רביזיה, הצעת החוק לא מונחת מחדש על שולחן הוועדה.
שגית אפיק: אם אתה רוצה לטעון נושא חדש, זה אחרי שתוצבע הרביזיה.
משה גפני: הפסקה של שתי דקות.
רוחמה אברהם-בלילא: אדוני היושב ראש, כל הדברים האלה לא מקובלים עלי.
רוחמה אברהם-בלילא: תאמו את הדברים של הקואליציה מראש.
רוחמה אברהם-בלילא: מה זה צריך להיות?
משה גפני: הפסקה.
משה גפני: הישיבה הופסקה בשעה 14:40 וחודשה בשעה 15:00
רוחמה אברהם-בלילא: לפני ההצבעה.
רוחמה אברהם-בלילא: הסברת תהליך מאוד מאוד חשוב.
רוחמה אברהם-בלילא: לקחת פסק זמן ועשית הפסקה.
רוחמה אברהם-בלילא: אני לא רוצה לדעת מה היו הסודות, אבל אני רוצה לדעת האם בכוונתך להביא למצב של הצבעה, של סיום התהליך הזה היום?
משה גפני: בכוונתי להביא לסיום העניין.
רוחמה אברהם-בלילא: היום?
רוחמה אברהם-בלילא: עכשיו?
משה גפני: אמרתי את זה גם בתקשורת ואני אומר את זה כל הזמן.
משה גפני: אני רוצה ללכת לתהליך הזה אותו הסברתי קודם ולכן אני צריך את הרביזיה.
משה גפני: יכולה הממשלה – ורמז נציג משרד האוצר – לטעון נושא חדש ואני לא אוכל להצביע.
משה גפני: הוא יכול לטעון כמה טענות לגבי מה שאמרתי, ואני לא יכול להצביע מבחינת התקנון.
משה גפני: אני לא חושב שצריך ללכת למלחמת עולם על כך שההצבעה תהיה היום, אבל אנחנו באמת עושים כאן שינויים דרמטיים.
משה גפני: אני הולך למתווה הזה ולכן ביקשתי את הרביזיה.
משה גפני: אמרתי את זה גם בתקשורת בבוקר.
רוחמה אברהם-בלילא: סיכמת שהאוצר יטען נושא חדש ואז הקואליציה התפוגגה לה כי הם לא צריכים רוב.
משה גפני: הוא אמר את זה לפני ההתייעצות עם הקואליציה.
רוחמה אברהם-בלילא: זה בסדר.
רוחמה אברהם-בלילא: זה לגיטימי.
רוחמה אברהם-בלילא: אני מכירה את זה.
משה גפני: הייתי אומר לך גם את האמת לו האמת הייתה מה שאת אומרת.
משה גפני: ישבתי עם אייל אפשטיין לפני שעה או שעתיים וגם הוא העלה את הנושא הזה.
רוחמה אברהם-בלילא: הוא נראה לי די מופתע מהנחישות שלך להעלות את הסוגיה הזאת פתאום.
אייל אפשטיין: הרב גפני תמיד מפתיע אותי אבל יש כאן נקודה מהותית, אם אתם רוצים לגעת לגופו של עניין.
רוחמה אברהם-בלילא: בהחלט.
רוחמה אברהם-בלילא: אני רוצה לגעת.
אייל אפשטיין: אני חושב שחשוב שהדיון הזה יהיה לגופו של עניין.
רוחמה אברהם-בלילא: אני רוצה שהוא יסביר לי.
אייל אפשטיין: אני רוצה להסביר כמה דברים שקשורים לגופו של עניין.
אייל אפשטיין: לפני ארבעה חודשים – אני חושב שמדובר בסדר גודל של ארבעה חודשים – התקיים דיון בוועדת הכספים שלמעשה הצביע על מהלך מאוד ברור של דחיית ההפחתה במס החברות.
משה גפני: את זה עשתה הוועדה ולא הממשלה.
אייל אפשטיין: כפי שציין היושב ראש.
אייל אפשטיין: בנוסף דחיית ההפחתה במדרגה העליונה על יחידים בלבד, שזאת המדרגה של אנשים שמשתכרים מעל ארבעים אלף שקלים, 231.
אייל אפשטיין: זה המספר נכון להיום.
אייל אפשטיין: זה אושר כאן בוועדה ולא הועבר על ידי הוועדה להצבעה במליאה מסיבות כאלה ואחרות, כפי שפירט הרב גפני.
משה גפני: הסברתי את המניע לכך.
רוחמה אברהם-בלילא: למה הופתעת?
אייל אפשטיין: מאז היו התפתחויות כאלה ואחרות ובסופו של דבר ישבה הוועדה בראשותו של יוג'ין קנדל כדי לגבש מדיניות מסים כוללת שלמעשה היא לא נותנת מענה נקודתי לבעיה נקודתית שבאותה נקודת זמן עלתה.
אייל אפשטיין: בסופו של דבר היינו למעשה צריכים לתת ביטוי לביטול ההפחתה במס החברות והיחידים כתוצאה מהפחתת הבלו על הבנזין.
אייל אפשטיין: הרי בתחילת השנה ועדת הכספים אישרה העלאת הבלו על הבנזין בעשרים אגורות ולאחר כחודשיים היא ביטלה את זה.
אייל אפשטיין: כדי לשמור על איזון תקציבים, למעשה היה מהלך של הפחתה מצד אחד של מסים עקיפים ומצד שני מהלך של העלאת המסים הישירים.
אייל אפשטיין: הוועדה שישבה עכשיו על המסים, למעשה גיבשה מדיניות מסים כוללת שמהווה מהלך הרבה יותר נרחב ממה שהוועדה אמרה כאן לפני מספר חודשים.
אייל אפשטיין: זה מהלך הרבה יותר נרחב כי בסופו של דבר ועדת טרכטנברג ממליצה – דרך אגב, הממשלה עוד לא אימצה אבל אני מניח שהיא תאמץ – על הסטות של 12 מיליארד שקלים.
אייל אפשטיין: כל המשחק הוא משחק סכום אפס שחשוב להבין אותו כי בסופו של יום אנחנו לא יכולים להביא למצב של קיטון בהכנסות המדינה ממסים.
אייל אפשטיין: העלאת המסים בשישה מיליארד שקלים, כמו שהרב גפני מדבר, ובמקביל הורדה של שישה מיליארד שקלים, כך שסך ההכנסות ממסים בשנת 2012 נשאר ניטרלי למעט נקודה אחת שקשורה ליציבות פיננסית של המוסד לביטוח לאומי ואני שם את הנקודה הזאת בצד.
אייל אפשטיין: זאת נקודה שהיא נקודה חשובה.
אייל אפשטיין: אני חושב שבסופו של דבר גם לשולחן ועדת הכספים תובא המדיניות שהממשלה תאמץ לאור המלצות ועדת טרכטנברג, אם במתכונת זהה לחלוטין או בשינויים כאלה ואחרים.
אייל אפשטיין: בסופו של דבר, חשוב שהוועדה תדון במדיניות המסים הכוללת.
אייל אפשטיין: אם בסופו של דבר נתחיל להוציא חלקים ממדיניות המסים, גם ועדת הכספים תאבד את הראייה הכוללת בכל מה שקשור למדיניות המסים.
אייל אפשטיין: מה שהיושב ראש מציע עכשיו, זה באמת לקחת שתי שנקודות שניתנו לנו לפני ארבעה חודשים, כאשר היריעה היא יריעה הרבה יותר רחבה שתגיע לדיון בוועדת הכספים של הכנסת.
משה גפני: ההכרעה וההצבעה על הרביזיה היא כדלהלן.
משה גפני: את שמעת מה הוא אמר.
משה גפני: הוא מבקש שיהיה דיון כולל על כל מדיניות המס.
משה גפני: אני לא חולק על זה.
רוחמה אברהם-בלילא: גם אני לא.
משה גפני: בסדר, אבל אני אומר שנתחיל את התהליך.
משה גפני: אנחנו מתחילים את התהליך בהצבעה על הרביזיה ואז מונח חוק על שולחן הוועדה, חוק ממשלתי שהממשלה הביאה ושהיא אומרת היום גם שהיא רוצה לשנות את החוק הזה.
משה גפני: הרי זה מה שהיא אומרת.
משה גפני: על החוק הזה אפשר להלביש את כל מדיניות המס, אם הם לא יטענו נושא חדש.
משה גפני: אם זה יהיה בדיונים שיתקיימו בינינו, יכול הכול להתלבש על העניין הזה.
משה גפני: זה פרק שאין לגביו ויכוח בעיקרון אלא זה פרק שהוועדה אמרה.
משה גפני: אני לא מדבר על הפרטים.
משה גפני: אני לא מסכים שיפגעו במעמד הביניים, אני רוצה שכן יפחיתו למעמד הביניים.
משה גפני: טרכטנברג והאוצר אומרים לא.
משה גפני: אומרים להביא כסף ממקום אחר ואני חושב שאפשר להביא כסף ממקום אחר.
משה גפני: אני לא חושב שכאשר יש מחאה חברתית, צריך לפגוע במעמד הביניים.
משה גפני: זאת עמדתי וזאת גם עמדתו של ציון.
משה גפני: לא דיברתי עם חבר הכנסת מיכאלי אבל אני מתאר לעצמי שאלה גם עמדותיו.
משה גפני: אני עומד על העניין הזה שכן נצביע להביא את המתווה הזה.
משה גפני: אני לא הולך לריב עם האוצר.
משה גפני: הוא לא טוען נושא חדש.
אייל אפשטיין: נראה.
משה גפני: הוא לא טוען נושא חדש והוא לא אומר שהוא מושך את החוק.
משה גפני: אתה ממשיך את הדיאלוג אתנו.
אייל אפשטיין: אם יש הבנה שבסופו של דבר הצעת החוק הממשלתית – הממשלה תקבל החלטה ותביא הצעת חוק ממשלתית בנושא – תגיע לדיון וסוגיית המסים תידון.
רוחמה אברהם-בלילא: לא, הוא מדבר על כך שסוגיית המסים תידון תוך כדי תיקון החוק שכבר הונח.
רוחמה אברהם-בלילא: לא להתחיל את כל התהליך מחדש.
אייל אפשטיין: יש פן מהותי ופן טכני.
אייל אפשטיין: אני רוצה למשוך לפן המהותי.
אייל אפשטיין: יש חשיבות גדולה לאשר את מדיניות המסים לפני תחילת שנת 2012 מהסיבה הפשוטה ששנת המסים היא קלנדרית ואנחנו צריכים לקבל החלטה.
משה גפני: אני רוצה את הרפורמה במסים.
משה גפני: אני רוצה לקבל החלטה בתחילת המושב.
אייל אפשטיין: אפילו על סמך החלטת הממשלה, כי בסופו של דבר מונחת על שולחן הוועדה הצעת חוק ממשלתית במתכונת שהיא שונה מהמתכונת הנוכחית כי המתכונת הנוכחית רחבה בהרבה.
אייל אפשטיין: המתכונת על סמך הוועדה, בהנחה שהממשלה תאמץ את המלצות הוועדה, היא רחבה בהרבה מהמתכונת שנדונה כאן לפני מספר חודשים.
אייל אפשטיין: בהנחה שתעבור – ואני מניח שתעבור – על בסיס החלטת הממשלה, בהנחה שהדיון כאן יהיה דיון רחב, אם זאת הצעת חוק חדשה שהממשלה תגיש או פלטפורמה קיימת, הדיון יהיה דיון כולל על סך ההמלצות ועל תפיסת העולם של הוועדה.
אייל אפשטיין: זה תהליך שנראה לי שמבחינה מקצועית הוא יהיה תהליך ראוי והוא תהליך שעובר את כל המסננות, כולל המסננת של הממשלה בקבלת החלטה לגבי עמדתה.
משה גפני: שתי תשובות למה שאייל אומר.
משה גפני: ראשית, אני מודיע חד משמעית שוועדת הכספים מעולם לא קיבלה החלטות ממשלה ככתבן וכלשונן.
אייל אפשטיין: לא אמרתי זאת.
משה גפני: כך השתמע.
אייל אפשטיין: אנחנו יודעים.
משה גפני: טוב שאתה מבהיר את זה.
משה גפני: אם כן, אין ויכוח בינינו.
משה גפני: השאלה גם כמה זמן ייקח עד שהממשלה מביאה את זה.
משה גפני: יש לנו עכשיו בערך חודש.
רוחמה אברהם-בלילא: בהנחה שדוח טרכטנברג עובר.
משה גפני: דוח טרכטנברג, המילה שלו קיימת.
משה גפני: אני מדבר רק על הרפורמה במס – וגם אתה דיברת על זה – ועל כל הנושא של מדיניות המס.
אייל אפשטיין: אנחנו מדברים עכשיו רק על מדיניות המס.
משה גפני: דוח טרכטנברג, יש שם דברים שאני חושב שאסור שהם יהיו בכלל.
משה גפני: אני לא מצביע על הדוח הזה.
רוחמה אברהם-בלילא: מה לוחות הזמנים שלכם מבחינת הממשלה?
משה גפני: עד שנת המס.
טמיר כהן: הם רוצים לכלול את זה בשנת המס.
משה גפני: אני רוצה בתחילת המושב.
רוחמה אברהם-בלילא: זה מקובל עליך להביא את זה בתחילת המושב?
רוחמה אברהם-בלילא: זה עוד שבועיים.
אייל אפשטיין: אני חושב שבסופו של דבר צריך להתחיל דיון.
אייל אפשטיין: הנושא הזה הוא נושא מורכב, לא מורכב מדי, והוא נושא שאני חושב שיצריך תחילת דיונים של הוועדה כדי להגיע להכרעות שהן הכרעות נכונות מבחינת המערכת.
אייל אפשטיין: לכן, ככל שנקדים להתחיל כאן בדיון – אם צריך, נבוא גם עם מצגות וכל מה שקשור – אנחנו נשמח להתחיל דיון רציני.
משה גפני: יש דברים שבאגף התקציבים לא רשאים לומר והם לא יכולים לומר.
משה גפני: לפעמים אני אומר את זה בשמי ואני מתכוון לאחרים.
רוחמה אברהם-בלילא: אתה עושה את הרביזיה בגלל שאין נושא חדש?
משה גפני: אני עושה רביזיה בכל מקרה.
משה גפני: אם הוועדה מאשרת את זה, יש רביזיה ויש חוק שמונח על שולחן הוועדה.
משה גפני: מה שאמר אייל אפשטיין, הוא אמר דבר נכון.
משה גפני: הוא אמר שהם רוצים לעשות מאמץ.
משה גפני: אני לא מדבר על הדוח אלא אני מדבר רק על המיסוי.
רוחמה אברהם-בלילא: בכל מקרה, אם עד עוד שבועיים הם לא מביאים לך?
משה גפני: אז נביא את זה להצבעה.
רוחמה אברהם-בלילא: זה נרשם בפרוטוקול?
רוחמה אברהם-בלילא: אני רואה את הפנים שלו.
אייל אפשטיין: נתחייב לפרק זמן.
משה גפני: גם רוחמה אברהם שהיא רכזת האופוזיציה בוועדה לא דיברה על הדקה.
משה גפני: יתנהל תהליך והתהליך יהווה דיאלוג.
אייל אפשטיין: בסופו של דבר אתה נותן כאן מחויבות ללוחות זמנים שהם לוחות זמנים מאוד צפופים לאישור ולדיון מסודר.
משה גפני: רוחמה אברהם אומרת שבגלל לוחות זמנים לא נלך לרב.
אייל אפשטיין: יש שאיפה משותפת.
רוחמה אברהם-בלילא: אנחנו בתחילת אוקטובר.
רוחמה אברהם-בלילא: בסוף אוקטובר מתחיל המושב.
רוחמה אברהם-בלילא: אתם רוצים להביא את זה בתחילת שנת המס, שזה 31 בדצמבר.
אייל אפשטיין: לפני.
רוחמה אברהם-בלילא: זאת אומרת שאם זה לא יובא בפני הוועדה בתחילת המושב כפי שהיושב ראש רוצה, תיווצר סיטואציה שבאפס זמן אנחנו נדון.
אייל אפשטיין: לכן קיבלתי את עמדתו של היושב ראש בכך שהדיון בוועדה – והנה, הוא התחיל עכשיו – מבחינתנו יכול להתחיל באופן מיידי באמת כדי להעלות את השאלות ואת הסוגיות ולדון בהן כאן בוועדה.
משה גפני: זאת המטרה.
אייל אפשטיין: כדי שתהיה לנו את כל התשתית להצבעה.
רוחמה אברהם-בלילא: יש לנו עכשיו תוספת.
אייל אפשטיין: השאיפה שלנו היא באמת להגיע להבנה לאחר דיון סדור.
משה גפני: מה ההחלטה שלכם?
משה גפני: ההחלטה שלכם היא לריב אתי או לא?
אייל אפשטיין: ההנחה היא שזאת לא ההחלטה.
רוחמה אברהם-בלילא: ההחלטה היא שהיום תהיה רביזיה ובכל מקרה אם בתחילת המושב אתם לא מביאים את ההצעה, אתה תניח את זה ואחרי שבוע-שבועיים הם יניחו.
משה גפני: יש דברים שיש לי אתם ויכוחים מאוד קשים.
משה גפני: נכנסת לתפקיד עכשיו, אבל תדעי לקרוא את המפה.
משה גפני: יש לי עם אגף התקציבים או עם משרד האוצר הרבה ויכוחים ולכולנו יש הרבה ויכוחים בכל מיני נושאים.
משה גפני: בסוגיה הזאת אין לנו הרבה ויכוח.